5.5.2022
ET
Euroopa Liidu Teataja
L 131/1
II (Muud kui seadusandlikud aktid)
MÄÄRUSED KOMISJONI RAKENDUSMÄÄRUS (EL) 2022/700, 4. mai 2022, millega muudetakse määrust (EÜ) nr 1295/2008 humala importimise kohta kolmandatest riikidest
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 190 lõiget 4, ning arvestades järgmist: (1)
Komisjoni määruse (EÜ) nr 1295/2008 (2) I lisas on loetelu nende kolmandate riikide asutustest, kes on pädevad välja andma humala ja humalatoodetega kaasasolevaid tunnistusi asjaomastest riikidest importimise puhul.
Kõnealuseid tunnistusi tunnustatakse samaväärsena määruse (EL) nr 1308/2013 artikliga 77 ettenähtud sertifikaadiga.
(2)
Kõnealuste kolmandate riikide asjaomased asutused vastutavad käesoleva määruse (EÜ) nr 1295/2008 I lisas oleva teabe ajakohastamise ja komisjoni talitustele edastamise eest tihedas koostöös komisjoniga.
(3)
Kanada saatis komisjonile taotluse vastavustunnistusi väljaandva pädeva asutuse nime ja aadressi muutmiseks.
Selguse huvides on asjakohane määruse (EÜ) nr 1295/2008 I lisa täielikult asendada.
(4)
Määrust (EÜ) nr 1295/2008 tuleks seetõttu vastavalt muuta.
(5)
Õiguskindluse ja kaubavoogude sujuva ülemineku tagamiseks asjaomases sektoris peaks käesolev määrus jõustuma kiiremas korras järgmisel päeval pärast selle avaldamist Euroopa Liidu Teatajas.
(6)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1 Määruse (EÜ) nr 1295/2008 muudatus Määruse (EÜ) nr 1295/2008 I lisa asendatakse käesoleva määruse lisaga.
(1) ELT L 347, 20.12.2013, lk 671.
(2) Komisjoni 18. detsembri 2008. aasta määrus (EÜ) nr 1295/2008 humala importimise kohta kolmandatest riikidest (ELT L 340, 19.12.2008, lk 45).